**ඉන්දියානු මහ කොමසාරිස් කාර්යාලය**

**කොළඹ**

පුවත්පත් නිවේදනය

**ඉන්දීය ප්‍රදාන සහයෝගය යටතේ ඉදිකළ මොනරාගල තිත්තවැල්කිවුල ආදර්ශ ගම්මානය ප්‍රතිලාභීන්ට භාර දේ**

ශ්‍රී ලංකාවේ ඉන්දීය මහ කොමසාරිස් සන්තෝෂ් ජා මහතා සහ ග්‍රාමීය සහ නාගරික සංවර්ධන, නිවාස සහ ඉදිකිරීම් අමාත්‍යාංශයේ ලේකම් අතපත්තු මහතා විසින් මොනරාගල තිත්තවැල්කිවුල ඉදිකළ ආදර්ශ ගම්මානය ප්‍රතිලාභී පවුල් 24 වෙත භාර දෙන ලදී. මොනරාගල දිස්ත්‍රික් ලේකම්තුමා, ජාතික නිවාස සංවර්ධන අධිකාරියේ සභාපතිතුමා සහ ග්‍රාමීය සහ නාගරික සංවර්ධන, නිවාස සහ ඉදිකිරීම් අමාත්‍යාංශයේ, ඌව පළාත් සභාවේ සහ මොනරාගල දිස්ත්‍රික් පරිපාලනයේ නිලධාරීන් මෙම අවස්ථාවට සහභාගී වූහ.

2. ආදර්ශ ගම්මාන නිවාස ව්‍යාපෘතිය ඉන්දීය රජයේ ප්‍රදාන සහයෝගය යටතේ ග්‍රාමීය සහ නාගරික සංවර්ධන, නිවාස සහ ඉදිකිරීම් අමාත්‍යාංශය සමඟින් ශ්‍රී ලංකාවේ දිස්ත්‍රික්ක 25හිම ක්‍රියාවට නැංවේ. ඉන්දීය රජය සහ ශ්‍රී ලංකා රජය මෙම ව්‍යාපෘතිය සඳහා වන අවබෝධතා ගිවිසුමට 2017 ඔක්තෝබර් මාසයේදී අත්සන් තබන ලදී. දිස්ත්‍රික් නිවාස කමිටු විසින් තෝරා ගන්නා ලද අඩු ආදායම්ලාභී පවුල් 600ක් ඉදි කිරීම මෙම ව්‍යාපෘතිය යටතේ සිදු කෙරෙන අතර එක් ආදර්ශ ගම්මානයක් නිවාස 24කින් සමන්විත වේ.

3. මේ වන විට මඩකලපුව, වවුනියාව, යාපනය, මහනුවර, ගම්පහ, අනුරාධපුරය, බදුල්ල, මාතලේ, පුත්තලම, කොළඹ සහ ත්‍රිකුණාමලය යන දිස්ත්‍රික්ක 11හි ආදර්ශ ගම්මාන ජනතා අයිතියට පත් කර ඇත. ව්‍යාපෘතියේ ප්‍රගතිය 96% ඉක්මවන අතර ඉතිරි ආදර්ශ ගම්මාන නුදුරේදී ම ප්‍රතිලාභීන්ට භාර දීමට නියමිතය.

\*\*\*

***කොළඹ***

***2024 නොවැම්බර් 07***